Riigi majanduslikku tugevust näitab korras infrastruktuur. Kui ärimees jõuab pealinnast Pärnu või Tartusse kohtumisele suurema vaevata, siis tulevad ka investeeringud. Paraku oleme teede ehitamises Ida-Euroopaga võrreldes ikka veel vaeslapse osas.
Vambola Paavo: surmad, mis ei lähe korda
Kui tavaliselt sõidan Tallinna-Tartu üleautostunud trassil, siis hiljuti tuli liikuda hoopis suvepealinnast Tallinna. Teekond oli ekstreemsuse piiril. On olnud piisavalt aega, et välja ehitada kaks pluss kaks rada Harutee-Märjamaa ja Are-Pärnu vahele. Hukkunuid ja vigastatuid on otsustajate jaoks liialt vähe – kas tõesti? Kulutame kolossaalseid summasid vigastatute raviks. Miljonid kaotatud inimtunnid ja lisaväärtused.